CELEX: 32015R2112
Language: lv
Date: 2015-11-23 00:00:00
Title: Komisijas Regula (ES) 2015/2112 (2015. gada 23. novembris), ar ko pēc tam, kad tika pārskatīta preču statistiskā klasifikācija pēc saimniecības nozarēm (CPA), attiecībā uz datu sēriju pielāgošanu groza I pielikumu Regulā (EK) Nr. 251/2009, ar ko īsteno Eiropas Parlamenta un Padomes Regulu (EK) Nr. 295/2008 par uzņēmējdarbības strukturālo statistiku (Dokuments attiecas uz EEZ)

24.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 306/4
            
         KOMISIJAS REGULA (ES) 2015/2112
   (2015. gada 23. novembris),
   ar ko pēc tam, kad tika pārskatīta preču statistiskā klasifikācija pēc saimniecības nozarēm (CPA), attiecībā uz datu sēriju pielāgošanu groza I pielikumu Regulā (EK) Nr. 251/2009, ar ko īsteno Eiropas Parlamenta un Padomes Regulu (EK) Nr. 295/2008 par uzņēmējdarbības strukturālo statistiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 295/2008 par uzņēmējdarbības strukturālo statistiku (1) un jo īpaši tās 11. panta 2. punkta e) apakšpunktu,
   tā kā:
   
               (1)
            
            
               Ar Regulu (EK) Nr. 295/2008 izveido vienotu sistēmu Eiropas statistikas vākšanai, apkopošanai, nosūtīšanai un novērtēšanai par uzņēmumu struktūru, darbību, konkurētspēju un darbības sekmēm Savienībā.
            
         
               (2)
            
            
               Ar Eiropas Parlamenta un Padomes Regulu (EK) Nr. 451/2008 (2) izveido preču statistisko klasifikāciju pēc saimniecības nozarēm (CPA), lai izpildītu statistikas prasības Savienībā.
            
         
               (3)
            
            
               Komisijas Regulas (EK) Nr. 251/2009 (3) I pielikumā norādītas datu sērijas, sadalījuma līmenis un apzīmējumi produktiem, kas nosūtāmi, pamatojoties uz CPA.
            
         
               (4)
            
            
               Lai saglabātu salīdzināmību un konsekvenci ar produktu klasifikācijas standartiem, kurus izmanto starptautiskā līmenī, pēc Komisijas Regulas (ES) Nr. 1209/2014 (4) stāšanās spēkā ir jāpielāgo Regulas (EK) Nr. 251/2009 I pielikums attiecībā uz sadalījuma līmeni un konkrētu produktu apzīmējumiem datos, kas nosūtāmi, pamatojoties uz CPA,.
            
         
               (5)
            
            
               Tādēļ būtu attiecīgi jāgroza Regulas (EK) Nr. 251/2009 I pielikums.
            
         
               (6)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 251/2009 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 23. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 97, 9.4.2008., 13. lpp.
   
   
      (2)  Eiropas Parlamenta un Padomes 2008. gada 23. aprīļa Regula (EK) Nr. 451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr. 3696/93 (OV L 145, 4.6.2008., 65. lpp.).
   
      (3)  Komisijas 2009. gada 11. marta Regula (EK) Nr. 251/2009, ar ko īsteno un groza Eiropas Parlamenta un Padomes Regulu (EK) Nr. 295/2008 attiecībā uz datu sērijām, kas jāsniedz saistībā ar uzņēmējdarbības strukturālo statistiku, un pielāgojumiem, kas vajadzīgi pēc tam, kad tika pārskatīta preču statistiskā klasifikācija pēc saimniecības nozarēm (CPA) (OV L 86, 31.3.2009., 170. lpp.).
   
      (4)  Komisijas 2014. gada 29. oktobra Regula (ES) Nr. 1209/2014, ar kuru groza Eiropas Parlamenta un Padomes Regulu (EK) Nr. 451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr. 3696/93 (OV L 336, 22.11.2014., 1. lpp.).
   
      PIELIKUMS
      Regulas (EK) Nr. 251/2009 I pielikumu groza šādi:
      
                  1)
               
               
                  pielikuma 1. punkta “PAKALPOJUMI” tabulas “Sērija 1E” sadaļā “Darbību sadalījuma līmenis”“Īpašos kopsavilkuma rādītājus”“HIT”, “MHT”, “MLT” un “LOT” aizstāj ar šādiem:
                  
                              “HIT
                           
                           
                              Augsto tehnoloģiju ražošanas nozares (NACE 2. red. 21 + 26 + 30.3)
                           
                        
                              MHT
                           
                           
                              Vidējo–augsto tehnoloģiju ražošanas nozares (NACE 2. red. 20 + 25.4 + 27 + 28 + 29 + 30-30.1-30.3 + 32.5)
                           
                        
                              MLT
                           
                           
                              Vidējo–zemo tehnoloģiju ražošanas nozares (NACE 2. red. 18.2 + 19 + 22 + 23 + 24 + 25-25.4 + 30.1 + 33)
                           
                        
                              LOT
                           
                           
                              Zemo tehnoloģiju ražošanas nozares (NACE 2. red. 10 + 11 + 12 + 13 + 14 + 15 + 16 + 17 + 18-18.2 + 31 + 32-32.5)”;
                           
                        
            
                  2)
               
               
                  pielikuma 2. punkta “RŪPNIECĪBA” 2H, 2I, 2J un 2K sērijas tabulās sadaļā “Darbības veidu aptvērums”“NACE 2. red. B–E sadaļa (izņemot NACE 2. red. 37., 38. un 39. nodaļu”) aizstāj ar “NACE 2. red. B–D sadaļa un 36. nodaļa”;
               
            
                  3)
               
               
                  pielikuma 3. punkta “TIRDZNIECĪBA” 3E, 3F, 3G, 3H, 3I, 3J un 3K sērijas tabulās sadaļā “Darbību sadalījuma līmenis” svītro “NACE 2. red. viena burta līmenis (sadaļa)”;
               
            
                  4)
               
               
                  pielikuma 4. punkta “BŪVNIECĪBA” 4G sērijas tabulā “Darbību sadalījuma līmenis”
                  “NACE 2. red. trīsciparu līmenis (grupas)
                  
                     NACE 2. red. divciparu līmenis (nodaļa)
                  
                     NACE 1. red. viena burta līmenis (sadaļa)”
                  aizstāj ar:
                  “NACE 2. red. divciparu līmenis (nodaļa), izņemot 43. nodaļas raksturlielumam 18 31 0 un 18 32 0,
                  
                     NACE 2. red. viena burta līmenis (sadaļa), izņemot raksturlielumam 18 31 0 un 18 32 0”;
               
            
                  5)
               
               
                  pielikuma 8. punktu “UZŅĒMĒJDARBĪBAS PAKALPOJUMI” groza šādi:
                  
                              a)
                           
                           
                              tabulas “Sērija 8A” sadaļā “Sadalījuma līmenis pēc produkcijas veida” produktam 63 12 apzīmējumu “Interneta portālu saturs” aizstāj ar “Interneta portālu pakalpojumi”;
                           
                        
                              b)
                           
                           
                              tabulas “Sērija 8A” sadaļā “Sadalījuma līmenis pēc produkcijas veida” produktam 73 11 13 apzīmējumu “Reklāmas dizaina un koncepcijas izstrādes pakalpojumi” aizstāj ar “Reklāmas koncepcijas izstrādes pakalpojumi”;
                           
                        
                              c)
                           
                           
                              tabulas “Sērija 8C” sadaļā “Sadalījuma līmenis pēc produkcijas veida” svītro produktu 70 22 4“Preču zīmes un franšīzes”;
                           
                        
                              d)
                           
                           
                              tabulas “Sērija 8E” sadaļā “Sadalījuma līmenis pēc produkcijas veida” produktam 71 11 24 apzīmējumu “Arhitektūras konsultāciju pakalpojumi” aizstāj ar “Būvniecības projektu arhitektūras konsultāciju pakalpojumi”.